open-index/open-wikipedia-markdown huggingface dataset:
Axioma Ethica Odini

***Axioma Ethica Odini*** je jedanaesti studijski album norveškog metal sastava Enslaved. Album je 27. rujna 2010. godine u Europi objavila izdavačka kuća Indie Recordings te dan kasnije Nuclear Blast u Sjevernoj Americi.

## Pozadina
Nakon turneje sa grupom Opeth 2009. godine, sastav je započeo snimati album u studijima Duper, Earshot i Peersonal Sound. Album je miksao Jens Bogren u studiju Fascination Street. Grutle Kjellson, vokalist i basist sastava izvorno je za album predložio ime *Ethica Odini* prema latinskome prijevodu naziva spjeva *[[Hávamál]]*, dok je Ivar Bjørnson, gitarist i glavni skladatelj sastava album želio nazvati *Axioma*; naposlijetku su zajedno odlučili spojiti ta dva predložena naziva u jedan. Točna množina riječi na latinskom glasi *Axiomae*, ali je sastav odlučio ostaviti *Axioma* zato što im je naziv tako bolje zvučao..

Naslovnicu albuma naslikao je Truls Espedal, dugogodišnji dizajner sastavovih albumskih naslovnica; on je naslikao naslovnicu svakog sastavovog albuma počevši od albuma *[[Monumension]]* koji je objavljen 2001. godine.

## Popis pjesama

## Recenzije
Album je kritički uglavnom bio dobro prihvaćen. Eduardo Rivadavia, glazbeni kritičar sa stranice AllMusic, albumu daje 3,5 od 5 zvijezdica. U časopisu *[[Metal Hammer]]* album je izglasan kao album mjeseca za listopad; Robert Müller, časopisni kritičar, dodjeljuje albumu 7 od 7 bodova te navodi: "Nikada do sada nisam nakon slušanja samo dvije pjesme sa albuma želio dodijeliti cjelokupnome albumu najvišu ocjenu. [...] Nikad prije niti jedna Enslavedova mješavina [glazbenih elemenata] na albumu nije zvučala tako eklektično a usto i tako organski; niti jedan njihov album nije bio tako uspješan." Kao što je bio slučaj i sa prethodna tri sastavova studijska albuma, album je osvojio Spellemann nagradu (tzv. Norveški Grammy) u kategoriji najboljeg metal albuma.

## Osoblje

;Enslaved
* Ivar Bjørnson - ritam gitara, prateći vokali, efekti, produkcija, inženjering
* Grutle Kjellson - vokali, bas gitara, produkcija
* Ice Dale - solo gitara, inženjering
* Herbrand Larsen - čisti vokali, klavijature, inženjering
* Cato Bekkevold - bubnjevi

;Produkcija
* Iver Sandoy - dodatna produkcija bubnjeva, inženjering
* Jens Bogren - miksanje
* Truls Espedal - naslovnica
* Mirjam O. Vikingstad - fotografija
* Chris Sansom - mastering

## Izvori
Ivar Bjørnson

**Ivar Bjørnson** (Etne, 27. studenog 1977.) norveški je skladatelj i glazbenik, najpoznatiji po svojem radu u progresivnom viking black metal sastavu Enslaved. Zajedno s basistom i vokalistom Grutle Kjellsonom jedini je preostali originalni član sastava u trenutnoj glazbenoj postavi. Kada je sastav bio osnovan 1991. godine, imao je samo 13 godina. Svirao je klavijature na prva tri studijska albuma sastava Borknagar te je također svirao iste na Gorgorothovim albumima Destroyer i Incipit Satan pod pseudonimom "Daimonion". Također je i producirao prvi studijski album black metal grupe Orcustus.

## Vanjske veze
* Službena stranica Enslaveda
* MySpace profil Ivara Bjørnsona
* Facebook stranica Ivara Bjørnsona
Lene Nystrøm

**Lene Grawford Nystrøm Rasted**, poznatija samo kao **Lene** (Tønsberg, 2. listopada 1973.), norveška je pjevačica, kantautor, model i glumica, vokal danskog eurodance sastava Aqua. Od 2001. je udata za Sørena Rasteda, također člana sastava Aqua, s kojim ima dvoje djece.

## Vanjske veze
* Službena stranica sastava Aqua
Shagrath

**Shagrath** (pravo ime **Stian Tomt Thoresen**, Jessheim, Akershus, Norveška, 18. studenog 1976.) je norveški glazbenik, najpoznatiji kao pjevač black metal sastava Dimmu Borgir.

## Biografija
Shagrath je jedan od osnivača Dimmu Borgira, zajedno sa Silenozom i Tjodalvom. Najprije je svirao gitaru, a zatim je prešao na pjevanje a ta promjena se očituje u promjeni zvuka Dimmu Borgira. Također je i zaslužan za neke klavijaturističke, basističke i bubnjarske doprinose, što se može čuti na albumu *[[For All Tid]]*

Osim Dimmu Borgira, Shagrath je svirao gitaru u glazbenom sastavu Fimbulwinter sve dok se sastav nije raspao u 1994., svirao je klavijature u još jednom Norveškom black metal sastavu pod nazivo Ragnarok i ritam gitaru u heavy metal sastavu Chrome Division.

## Umjetničko ime
Shagtath je preuzeo umjetničko ime po jednom orkovskom demonu iz Tolkienovog *[[Gospodar prstenova|Gospodara prstenova]]*.

## Izvori
Varg Vikernes

**Varg Vikernes** je black metal glazbenik i pisac rođen pod imenom **Kristian Vikernes** 11. veljače 1973. godine, u okružju grada Bergen u Norveškoj. Poznat tijekom ranih dana norveške black metal scene pod pseudonimom **Count Grishnackh** (ime poglavice Orka u J. R. R. Tolkien-ovoj knjizi Gospodar prstenova), Vikernes je stvorio jednočlani projekt Burzum i kasnije je postao i vodećim glasom poganske ideologije. U dokumentarcu o heavy metalu opisan je kao "najveći i najozloglašeniji metal glazbenik svih vremena".

Vikernes je bio optužen na zatvorsku kaznu od 21 godinu za ubojstvo Øysteina *Euronymous* Arsetha iz black metal sastava Mayhem 1993., također i za paljenje triju starih crkava u Norveškoj. Nakon odsluženih 16 godina, 22. svibnja 2009. pušten je iz zatvora na uvjetnu. Nakon izlaska na slobodu izjavio je da će živjeti sa svojom obitelji na njihovoj maloj farmi u području regije Telemark.
Peer Gynt

***Peer Gynt*** je drama u pet činova norveškog pisca Henrika Ibsena, napisana 1867. i izdana iste godine. Ibsen je većinu drame napisao na talijanskom otoku Ischia.

Djelo se računa kao vodeće u norveškoj literaturi. Ibsen ga je napisao nakon djela *Požar,* a glavna osoba *Požara* je sušta suprotnost liku Peera Gynta. Dok glavni lik *Požara* odbija sve kompromise, životna krilatica Peer Gynta je "snađi se na bilo koji način".

Ime junaka i većinu crtica Ibsen je posudio iz Asbjørnsenovog djela *Norske Huldreeventyr og Folkesagn* (Norveške bajke i narodne priče). Djelo se temelji na legendama, narodnom vjerovanju i motivima saga i predstavlja satiričan obračun s nacionalnom romantikom, pun poveznica prema osobama i djelima, ali istovremeno dubinski studira likove u djelu. Radnja se djelomično odigrava u Norveškoj, djelomično u Sjevernoj Africi, a djelomično na moru. 
Jezik je svjež, s puno riječi i izraza, a stihovi su laki.

Djelo ubrzo postiže veliki uspjeh. Ibsen je napisao djelo kao dramu ali prve kazališne izvedbe se izvode u "Christiania Theateru" već 1876. godine. Edvard Grieg je uglazbio istoimeno djelo.

## Literatura

* Banham, Martin, ed. 1998. *The Cambridge Guide to Theatre.* Cambridge: Cambridge UP. .
* Brockett, Oscar G. and Franklin J. Hildy. 2003. *History of the Theatre*. Ninth edition, International edition. Boston: Allyn and Bacon. .
* Farquharson Sharp, R., trans. 1936. *Peer Gynt: A Dramatic Poem.* By Henrik Ibsen. Edinburgh: J. M Dent and Sons and Philadelphia: J. B. Lippincott. Available in online edition.
* McLeish, Kenneth, trans. 1990. *Peer Gynt*. By Henrik Ibsen. Drama Classics ser. London: Nick Hern, 1999. .
* Meyer, Michael, trans. 1963. *Peer Gynt*. By Henrik Ibsen. In *Plays: Six*. World Classics ser. London: Methuen, 1987. 29–186. .
* –––. 1974. *Ibsen: A Biography*. Abridged edition. Pelican Biographies ser. Harmondsworth: Penguin. .
* Moi, Toril. 2006. *Henrik Ibsen and the Birth of Modernism: Art, Theater, Philosophy*. Oxford and New York: Oxford UP. .
* Oelmann, Klaus Henning. 1993. *Edvard Grieg: Versuch einer Orientierung*. Egelsbach Cologne New York: Verlag Händel-Hohenhausen. .
* Schumacher, Meinolf. 2009. "Peer Gynts letzte Nacht: Eschatologische Medialität und Zeitdehnung bei Henrik Ibsen". *Figuren der Ordnung: Beiträge zu Theorie und Geschichte literarischer Dispositionsmuster*. Ed. Susanne Gramatzki and Rüdiger Zymner. Cologne: Böhlau. pp.&nbsp;147–162. 
* Watts, Peter, trans. 1966. *Peer Gynt: A Dramatic Poem.* By Henrik Ibsen. Harmondsworth: Penguin. .
* Williams, Raymond. 1966. *Modern Tragedy*. London: Chatto & Windus. .
* –––. 1989. *The Politics of Modernism: Against the New Conformists*. Ed. Tony Pinkney. London and New York: Verso. .
* –––. 1993. *Drama from Ibsen to Brecht*. London: Hogarth. .

## Vanjske veze

*  ''‎Peer Gynt'' na projektu Runeberg
Ravna Zemlja

**Ravna Zemlja** je zastario koncept izgleda Zemlje u obliku ravnog diska. Mnoge drevne kulture su smatrale da je Zemlja ravna, među njima i tokom drevne Grčke (sve do klasičnog razdoblja), brončanog doba i željeznog doba starog istoka (sve do helenizma), Indije (sve do razdoblja Gupte) i Kine sve do 17. vijeka. Ova paradigma se smatralo valjanom i tokom autothonih kultura Amerika.

Ideja sferične Zemlje pojavila se u grčkoj filozofiji pojavom Pitagore (6. stoljeće pne.), iako je većina presokratovaca zadržalo stari model Zemlje kao ravne ploče. Aristotel je iznio dokaze za sferičnost Zemlje na temelju empiričnih saznanja c. 330 pne. Znanje sferične Zemlje polako se počela širiti od helenizma nadalje.

Razvojem moderne znanosti i znanstvenih metoda, naročito istraživanjem svemira u 20. stoljeću, koncept ravne Zemlje je definitvno odguran u margine pseudoznanosti te se moderna društva o ravnoj Zemlji odbacuju od akademika.

## Povezano
* Biblijska kozmologija
* Zemljina rotacija
* Geocentrični sistem

## Izvori

## Vanjske veze
*
Mortiis

**Mortiis** (Notodden, Norveška 25. srpnja 1975.), pravim imenom Håvard Ellefsen, je norveški glazbenik.

## Biografija

Svi njegovi albumi do 1999. godine (do albuma *The Stargate*) bili su ukomponirani na sintisajzeru. On je svoj zvuk nazivao "Dark Dungeon Music". Ženske vokale je pjevala Sarah Jezebel Deva.

2001. izlazi The Smell of Rain, koji je razdvojio fanove. Ove pjesme su zvučale poput Darkwavea, i neki fanovi su zavoljeli novi zvuk, dok su ga drugi zamrzili. Mnogi su mislili da ih je Mortiis izdao jer su očekivali "Stargate 2". Nove pjesme su imale dosta pop zvuka u sebi što je navuklo podosta kritika sa strane starijih fanova.

Mortiis je nekada svirao u black metal bendu Emperor.

Mortiis, kao bend je osnovan kratko nakon izlaska "The Smell of Rain". Članovi su i dalje isti:

* Håvard Ellefsen, (Mortiis) - vokali/programiranje/miksanje
* Åsmund Sveinnungard - gitara
* Leo Troy - bubnjevi
* Levi Gawrond - bass gitara/programiranje/miksanje
* Åge Micheal Troite - sezonski gitarist

Mortiisov najnoviji album, The Grudge, ima heavy industrial zvuk, kombiniran sa gitarama i programiranjem. Stare fanove nikako nije oduševio ovaj album, no svejedno je stekao nove, druge fanove koji vole takav zvuk. Nedavno je norveška vlada proglasila The Grudge djelom kulture, tražeći da se ovaj album nalazi u svim knjižnicama i slušaonicama Norveške.

## Diskografija

* *Song of a Long Forgotten Ghost (demo) ([[1993]].)
* *Født Til å Herske* ([[1993]].)
* *Ånden Som Gjorde Opprør* ([[1994]].)
* *Keiser Av En Dimensjon Ukjent* ([[1995]].)
* * Blood and Thunder* ([[1995]].)
* *The Crypt of the Wizard* ([[1999]].)
* *The Stargate* ([[1999]].)
* *The Smell of Rain* ([[2001.]])
* *The Grudge* ([[2004]].)
* *Some Kind of Heroin* ([[2007.]])
* *Perfectly Defect'' (2010.)

### Singlovi
* "The Grudge" (2004.)
* "Decadent & Desperate" (2005.)
ICS Vortex

**Simen Hestnæs** (rođen 4. ožujka 1974. u Oslu, Norveška), poznatiji kao **ICS Vortex** ili jednostavno **Vortex** je basist i pozadinski vokalist (čisti vokal) norveškog black metal sastava Dimmu Borgir.

Uz Dimmu Borgir, bio je i u metal sastavu Arcturus kao vokalist, te je najavio da će u black metal sastavu Code mijenjati pjevača koji je otišao pjevati za Dødheimsgard.

## Vanjske veze

* Vortexov profil na službenoj stranici Dimmu Borgira
Nell Sigland

**Nell Sigland** (rođena 13. studenog) norveška je heavy metal glazbenica. Suosnivačica je sastava The Crest. Dana 3. lipnja 2004. priključila se norveškom gothic metal sastavu Theatre of Tragedy, mijenjajući Liv Kristine.

## Diskografija

### S The Crest
* Straightjacket Singalongs – Demo (1998.)
* Childhood's End / Thorn – Demo (1999.)
* Thunderfuel – Demo (1999.)
* Dark Rock Armada – Demo (2000.)
* Letters From Fire (2002.)
* Vain City Chronicles (2005.)

### S Theatre of Tragedy
* Storm (2006.)

#### Singlovi
* "Storm" (2006.)

#### Gostujući nastupi
* Gothminister – Gothic Anthems (2003.) – Vokal u pjesmi "Wish".
* Gothminister – Happiness In Darkness (2008.) – Vokal u pjesmi "Your Saviour", "The Allmighty" i "Emperor".
* Dark Tranquillity – Fiction (2007.) – Vokal u pjesmi "The Mundane and the Magic".
* Dark Tranquillity - Where Death Is Most Alive DVD (2009) - Vokal u pjesmi "Insanity's Crescendo" i "The Mundane and the Magic"

## Vanjske veze
* theatreoftregedy.com
Liv Kristine Espenæs Krull

**Liv Kristine Espenæs Krull** (Stavanger, Norveška, 14. veljače 1976.) poznatija kao Liv Kristine, bivši je vokal benda Theatre of Tragedy i trenutačna pjevačica sastava Leaves' Eyes.

## Biografija

Glazbeno nadarena od rane dobi, Liv se priključila Theatre of Tragedy kao prateći vokal, ali je ubrzo postala glavni vokal zajedno s Raymondom Istvánom Rohonyiem. Liv se 3. srpnja 2003. g. udala za Alexandera Krullia, pjevača njemačkog benda Atrocity, a u prosincu je rodila njihovog sina, Leona Alexandera. Otpustili su je iz Theatre of Tragedy prije čega je osnovala bend Leaves' Eyes s glazbenicima iz Atrocitya. Izdala je i nekoliko solo albuma.

Njena mlađa sestra, Carmen Elise Espenæs je vokal za Midnattsol.

## Diskografija

### S Theatre of Tragedy
* Theatre of Tragedy - Demo (1994)
* Theatre of Tragedy (1995)
* Velvet Darkness They Fear (1996)
* A Rose for the Dead - EP (1997)
* Aégis (1998)
* Musique (2000)
* Closure: Live - Live (2001)
* Inperspective - Compilation EP (2001)
* Assembly (2002)
* Two Originals - Compilation (2003)

### Singlovi
* "Der Tanz der Schatten" (1996)
* "Cassandra" (1998)
* "Image" (2000)
* "Machine" (2001)
* "Let You Down" (2002)
* "Envision" (2002)

### S Leaves' Eyes
* Into Your Light (Single, 2004)
* Lovelorn (2004)
* Elegy (Single, 2005)
* Vinland Saga (2005)
* Legend Land (2006)
Mariangela Demurtas

**Mariangela Demurtas** (Ozieri, Italija 4. studenog 1981.) je pjevačica gothic metal grupe Tristania. Grupi se pridružila 19. listopada 2007. godine kada je bivša vokalistica Vibeke Stene napustila grupu. Mariangela još nije snimila ni jedan album. Od 2003. pa do 2006. je bila članica Reel Fiction, zatim se pridružila bendu Alight te završila u gothic metal bendu Tristania.

## Diskografija

-

## Vanjske veze
* Myspace
Igor Cavalera

**Igor Graziano Cavalera** (Belo Horizonte, 4. rujna 1970.) je brazilski glazbenik, najpoznatiji kao
suosnivač i bivši bubnjar thrash metal sastava Sepultura. Mlađi je brat Maxa Cavalere, s kojim trenutačno svira u sastavu Cavalera Conspiracy.

## Biografija

Igor Cavalera je zajedno sa bratom Maxom 1984. godine osnovao sastav Sepultura, a prvi studijski album *[[Morbid Visions]]* objavljuju 1986. U sastavu je ostao do 2006., te snimio ukupno deset studijskih albuma. Sa bratom Maxom je 2007. osnovao sastav Cavalera Conspiracy, čime su surađivali prvi put nakon što je Max 1996. napustio Sepulturu. Cavalera je također i DJ, te je sa svojom ženom Laimom Leyton dio DJ dua Mixhell.

Od 2006. počeo je svoje ime zapisivati kao "Iggor". Iako je rekao da za to nema posebnog razloga, vjerojatno se odlučio na to da bi se izbjegle zabune zbog njegovog istoimenog nećaka, koji je također bubnjar, te je nastupao sa Cavalera Conspiracyjem.

## Diskografija
### Studijski albumi

#### Sepultura
* *[[Morbid Visions]]* (1986.)
* *[[Schizophrenia]]* (1987.)
* *[[Beneath the Remains]]* (1989.)
* *[[Arise]]* (1991.)
* *[[Chaos A.D.]]* (1993.)
* *[[Roots]]* (1996.)
* *[[Against]]* (1998.)
* *[[Nation]]* (2001.)
* *[[Roorback]]* (2003.)
* *[[Dante XXI]]* (2006.)

#### Cavalera Conspiracy
* *[[Inflikted]]* (2008.)
Max Cavalera

**Massimiliano Antonio "Max" Cavalera** (Belo Horizonte, 4. kolovoza 1969.) je brazilski glazbenik, najpoznatiji kao suosnivač Sepulture, te trenutačni pjevač sastava Soulfly i Cavalera Conspiracy. Stariji je brat bubnjara Igora Cavalere.

## Biografija
Cavalera je 1984., zajedno sa Jairoom Guedesom, Paulom Pintom i svojim mlađim bratom Igorom osnovao sastav Sepultura. Svoj prvi album *[[Morbid Visions]]* objavljuju 1986., te s vremenom postaju jedan od najpoznatijih heavy metal sastava. Godine 1994. Cavalera je sa Alexom Newportom osnovao sastav Nailbomb. U međuvremenu, sa Sepulturom snimio još pet albuma prije nego što je 1996. napustio sastav. Iduće godine u Arizoni osniva sastav Soulfly, čiji je član i danas. Godine 2007. nakon gotovo 12 godina razdvojenosti, ponovno nastupa sa svojim bratom Igorom, te zajedno osnivaju sastav Cavalera Conspiracy. Godine 2013., osniva još jedan sastav sa Gregom Puciatom iz Dillinger Escape Plana i Troyom Sanderssom iz Mastodona, kojeg su nazvali Killer Be Killed.

## Diskografija
;Sepultura
* *Bestial Devastation* EP (1985.)
* *[[Morbid Visions]]* (1986.)
* *[[Schizophrenia]]* (1987.)
* *[[Beneath the Remains]]* (1989.)
* *[[Arise]]* (1991.)
* *Third World Posse* EP (1993.)
* *[[Chaos A.D.]]* (1993.)
* *Refuse/Resist* EP (1994.)
* *[[Roots]]* (1996.)
* *[[The Roots of Sepultura]]* (1996.)
* *[[Blood-Rooted]]*
* *[[Under a Pale Grey Sky]]* (2002.)

;Nailbomb
* *[[Point Blank]]* (1994.)
* *[[Proud to Commit Commercial Suicide]]* (1995.)

;Soulfly
* *[[Soulfly (album)|Soulfly]]* (1998.)
* *Tribe* EP (1999.)
* *[[Primitive]]* (2000.)
* *[[3 (album)|3]]* (2002.)
* *[[Prophecy]]* (2004.)
* *[[Dark Ages]]* (2005.)
* *[[Conquer]]* (2008.)
* *[[Omen (album)|Omen]]* (2010.)
* *[[Enslaved (album)|Enslaved]]* (2012.)
* *[[Savages]]* (2013.)

;Cavalera Conspiracy
* *[[Inflikted]]* (2008.)
* *[[Blunt Force Trauma]]* (2011.)

;Killer Be Killed
* ''Killer Be Killed (2014.)

## Vanjske veze

* Soulfly 
* Cavalera Conspiracy
Sharon den Adel

**Sharon Janny den Adel** (rođena u Waddinxveenu pokraj Goude, Nizozemska, 12. srpnja 1974.) je glavna vokalistica i jedna od tekstopisateljica u nizozemskom symphonic metal sastavu Within Temptation. U dugogodišnjoj je vezi s Robertom Westerholtom koji je i gitarist i suosnivač ovog sastava.

## Privatni život
Sharon i njen dugogodišnji partner Robert imaju kćer Evu Lunu, koja je rođena 7. prosinca, 2005. Sharon je bila trudna tijekom The Silent Force turneje. Nije željela znati spol dijeteta prije rođenja.
Sharon tvrdi da njena veza s Robertom nikad nije utjecala na njihov poslovni život i rad u bendu.
Trenutno živi blizu Gouda u Nizozemskoj, no živjela je u deset različitih država. Ima dvije mačke zvane Haplo i Lola. Ne jede crveno meso.

## Poznati obožavatelji
* Dave Grohl je izjavio da je obožavatelj Sharon i Within Temptationa.
* Simone Simons iz nizozemskog symphonic metal sastava Epica je također fan.
* Skupina se također dobro slaže s talijanskim metal sastavom Lacuna Coil.
* Anette Olzon koja je glavna pjevačica Nightwisha (nakon što je zamijenila Tarju Turunen) kaže kako joj je Sharonin glas jedan od najdražih.

## Diskografija
* *[[Enter (album)|Enter]]* (1997.)
* *[[The Dance]]* (EP) (1998.)
* *[[Mother Earth]]* (2001.)
* *[[The Silent Force]]* (2004.)
* *[[The Heart Of Everything]]* (2007.)
* *[[The Unforgiving]]* (2011.)
Sonya Scarlet

**Sonya Scarlet** pjevačica je talijanskog black metal sastava Theatres Des Vampires.

## Glazbena karijera
Zajedno s Consuelo Justine bila je jedna od pratećih vokala sve do 2004. kada je postala glavna pjevačica nakon odlaska Lorda Vampyra iz sastava. On je i jedan od tekstopisaca za sastav, a njihov najnoviji album je Desire Of Damnation. Scarlet svom originalnim nastupom često privlači obožavatelje na svoje nastupe uživo, no njeni su nastupi nerijetko kontroverze u zemljama u kojima nastupa.

## Diskografija
Silenoz

**Silenoz** (pravo ime **Sven Atle Kopperud**, Norveška, 1. ožujka 1977.) je norveški gitarist koji je, uz Shagratha i Tjodalva, jedan od suosnivača black metal sastava Dimmu Borgir.

SIlenoz je od samih početaka gitarist Dimmu Borgira, a uz to je i komponirao melodije, pisao tekstove pjesama, te doprinosio pozadinskim vokalom na albumima *[[For All Tid]]*, *[[Stormblåst]]*, * [[Godless Savage Garden]]* i na ponovo smimnjenoj verziji ''Stormblåsta'' . Isprva je koristio umjetničko ime **Erkekjetter Silenoz**, što je kasnije skratio na Silenoz.

## Vanjske veze
* Silenozov profil na službenoj stranici Dimmu Borgira
Geezer Butler

**Terence Michael Joseph "Geezer" Butler** (Aston, Birmingham, 17. srpnja 1949.) je engleski basist, najpoznatiji kao član heavy metal sastava Black Sabbath.
## Karijera

Butler je svoj prvi sastav, *Rare Breed*, osnovao zajedno sa školskim kolegom Ozzyem Osbourneom. Sastav se ubrzo raspao, a njih dvojica su se opet ujedinili u blues sastavu *Polka Tulk*, zajedno s gitaristom Tonyem Iommiem i bubnjarom Billom Wardom. Sastav se ubrzo preimenovao u *Earth*, a zatim, 1969. godine, u Black Sabbath.

Na početku, Butler je svirao ritam gitaru, ali Iommi nije htio svirati s još jednim gitaristom, pa se Butler prebacio na bas.

Dok je Ozzy Osbourne bio frontmen sastava, a Iommi pisao glazbu, Butler je bio glavni tekstopisac. Njegovi su tekstovi uglavnom bili inspirirani religijom, znanstvenom fantastikom, hororima, ratovima te mračnom stranom ljudske prirode.

Tijekom druge polovice 1970-ih popularnost sastava je počela opadati, iako je sastav, nakon Osbourneovog odlaska, nastavio djelovati s Ronniem Jamesom Diom, bivšim pjevačem Rainbowa, odnosno Ianom Gillanom, bivšim pjevačem Deep Purplea. Butler je napustio sastav sredinom 1984. godine, i osnovao Geezer Butler Band.

1988. godine pridružio se Ozzyu Osbourneu, na turneji *No Rest For The Wicked*. Ponovno se je pridružio Black Sabbathu 1991. godine, tijekom ponovnog okupljanja postave s albuma *Mob rules*
(Dio, Iommi, Butler te Vinny Appice na bubnjevima), a napustio ga je tijekom *Cross Purposes* turneje 1994. godine.

1995. godine ponovno se pridružio Osborneu, svirajući na njegovom albumu *Ozzmosis*, nakon čega osniva sastav GZR, s kojim je izdao albume *Plastic Planet*, 1995. godine, i *Black Science* 1997. godine. Još se jednom vratio u Black Sabbath 1997. godine, tijekom ponovnog okupljanja originalne postave, i u sastavu je ostao do danas. 2005. GZR je izdao album *Ohmwork*, svoj treći album.

2006. godine objavljeno je da se Butler, Iommi, Dio i Appice ponovno okupljaju, pod nazivom *Heaven and Hell*, kako bi naglasili razliku između tog sastava i Black Sabbatha, kojem je na čelu Osbourne. *Heaven and Hell* je u travnju 2009. godine izdao album *The Devil You Know*.

Krajem 2011. godine originalni članovi Black Sabbatha ponovno su se okupili kako bi odradili europsku turneju i snimili novi album. Međutim, zbog Iommijevih zdravstvenih problema održali su samo dva koncetra planirane turneje. 2013. izdali su album *13* (na kojem zbog pravnih problema nije svirao Ward nego bubnjar sastava Rage Against The Machine, Brad Wilk) koji je postigao velik uspjeh stigavši na prvo mjesto top ljestvica, a pozitivne reakcije dobio je i od kritike. Uslijedile su turneje u Sjevernoj i Južnoj Americi te Europi.
Bruce Dickinson

**Paul Bruce Dickinson** (Worksop, Nottinghamshire, Engleska, 7. kolovoza 1958.), engleski heavy metal pjevač.

## Biografija
Bruce Dickinson karijeru je počeo u bandu Samson svirajući harmoniku i klavijature kasnije je bio vokal da bi pred kraj 1981. došao u Iron Maiden. Poslije albuma Fear of the Dark 1993. napušta band i posvećuje se solo karijeri. Snima albume: Balls to Picasso, Alive in Studio A (live), Skunkworks, Accident of Birth, The Chemical Wedding, Scream for Me Brazil (live) da bi se 2000. na albumu Brave New World vratio u Iron Maiden gdje pjeva do danas.

Uz glazbenu karijeru Dickinson se bavi(o) još nizom drugih aktivnosti: reprezentecija engleske u mačevanju, pilot Boeing 757, novinar, profesor povijesti, na discovery chanelu snima dokumentarne filmove "Flying heavy metal" gdje testira sve vrste aviona, na BBC chanel 6 vodi novu glazbenu emisiju i na kraju vodi humanitarnu organizaciju.

19.07.2011. godine Sveučilište Queen Mary u Londonu na kojem je 1979. godine diplomirao povijest mu je dodijelilo počasni doktorat u čast zasluge za glazbu.

## Diskografija
### Speed
* *Man In The Street* (1980)

### [[Samson (band)|Samson]]
* *Survivors* (1979)
* *Head On* (1980)
* *Shock Tactics* (1981)
* *Live at Reading 1981* (1990)

### [[Iron Maiden]]
* *[[The Number of the Beast]]* (1982)
* *[[Piece of Mind]]* (1983)
* *[[Powerslave]]* (1984)
* *[[Live After Death]]* (Live, 1985)
* *[[Somewhere in Time]]* (1986)
* *[[Seventh Son of a Seventh Son]]* (1988)
* *[[No Prayer for the Dying]]* (1990)
* *[[Fear of the Dark]]* (1992)
* *[[A Real Live One]]* (Live, 1993)
* *[[A Real Dead One]]* (Live, 1993)
* *[[Live at Donington]]* (Live, 1993)
* *[[Brave New World]]* (2000)
* *[[Rock in Rio]]* (Live, 2002)
* *[[Dance of Death]]* (2003)
* *[[Death on the Road]]* (Live, 2005)
* *[[A Matter of Life and Death]]* (2006)
* *[[The Final Frontier]]* (2010)
* *[[The Book of Souls]]* (2015)
* *[[Senjutsu]]* (2021)

### Bruce Dickinson
* *[[Tattooed Millionaire]]* (1990.)
* *[[Balls to Picasso (album)|Balls to Picasso]]* (1994.)
* *[[Alive in Studio A (album)|Alive in Studio A]]* (1995.)
* *[[Skunkworks (album)|Skunkworks]]* (1996.)
* *[[Accident of Birth]]* (1997.)
* *[[The Chemical Wedding]]* (1998.)
* *[[Scream for Me Brazil]]* (1999.)
* *[[The Best of Bruce Dickinson]]* (2001.)
* *[[Tyranny of Souls]]* (2005.)
* *The Mandrake Project* (2024.)

### Iron Maiden Videos/DVDs
* *[[Video Pieces]]* (1983)
* *[[Behind the Iron Curtain (VHS)|Behind the Iron Curtain]]* (1985)
* *[[Live After Death (VHS)|Live After Death]]* (1985)
* *[[12 Wasted Years]]* (1987)
* *[[Maiden England]]* (1989)
* *[[Up the Irons - The First Ten Years]]* (1990)
* *[[From There to Eternity]]* (1992)
* *[[Donington Live 1992]]* (1993)
* *[[Raising Hell (VHS/DVD)|Raising Hell]]* (1994)
* *Classic Albums: The Number Of The Beast* (2001)
* *[[Rock in Rio (VHS/DVD)|Rock in Rio]]* (2002)
* *[[Visions of the Beast (VHS/DVD)|Visions of the Beast]]* (2003)
* *[[The Early Days]]* (2004)
* *[[Death on the Road]]* (2006)
**

### Bruce Dickinson Videos/DVDs
* *Dive! Dive! Live!* (1991)
* *Skunkworks Live Video* (1997)
* *Anthology* (June 19 2006)

## Izvori
Janick Gers

**Janick Robert Gers** (Hartlepool, Engleska 27. siječnja 1957.) je jedan od triju gitarista heavy metal grupe Iron Maiden.

Pridružuje se grupi 1990. godine, nakon odlaska Adriana Smitha. Prije nego je svirao u sastavu Iana Gillana bio je vodeći gitarist grupe White Spirit, a 1980 izbacili su album istog imena. Godine 1985. priključuje se bivšim članovima Iron Maidena, vokalu Paulu Di'Annou te bubnjaru Cliveu Burru u bendu Gogmagog te snimaju NWOBHM EP pod imenom I Will Be There.

1990. Janick snima gitarske dionice na prvom solo albumu vokala Iron Maidena Brucea Dickinsona, a nedugo zatium ga Bruce poziva da bude zamjena Adrian Smithu u Iron Maidenu. Janick je od 1990. pa sve do danas puno pridonio zvuku Iron Maiden-a. Poznat je po svojim čuvenim live izvedbana, bacanjem-vrtnjom gitare.

Janick već duži niz godina svira na Fender Stratocasteru, klasični crno-bijeli ili bijeli izgled sa rosewood fretboardom, te ugrađenim Seymour Duncan JB pickupovima (danas) i Hot Rails-ima (nešto prije).

Kao njegove kolege u bendu koristi Marshallov JMP-1 kroz Marshall 9200 poweramp. Kao i mnogobrojni Englezi veliki je fan nogometa i engleskoga Hartlepool Uniteda.
Kerry King

**Kerry Ray King** je američki gitarist, najpoznatiji kao jedan od osnivača thrash metal sastava Slayer.

## Biografija

Rođen je u Los Angelesu u Kaliforniji. Otac mu je bio zrakoplovni inspektor, a majka zaposlenica u telefonskoj kompaniji. Kao adolescent se je preselio u Burlington, u Ontario da bi pohađao prestižnu *Nelson High School*, gdje je i diplomirao. Ženio se je dva puta, i ima jednu kćer.
Najvažniji sastavi koji su utjecali na njega su Judas Priest, Venom, Iron Maiden, Motörhead, Deep Purple i Black Sabbath.
1981., tijekom nakon audicije za bend, Jeff Hanneman je prišao Kingu i njih su dvojica počela svirati pjesme Iron Maidena i Judas Priesta. Nakon sviranja Hanneman je spomenuo da bi mogli osnovati vlastiti sastav, što je King prihvatio.
King je cijelu svoju karijeru proveo u Slayeru, uz nekoliko gostovanja u drugim bendovima.
Jason Becker

**Jason Becker** (22. srpnja 1969.) je američki gitarist. U dobi od 16 godina, postao je sa prijateljem Martyjem Friedmanom član dueta Cacophony.

## Stil
Stil sviranja je tipičan za gitariste neoklasičnog heavy metal stila. Proučavao je djela Paganinija, virtuoznog svirača violine. Becker je bio poznat po svojem iznimno brzom sviranju.

Glazbeno odrastanje mu je bilo vezano uz Martyja Friedmana, sa kojim je napisao velik broj pjesama. Sa bendom Cacophony su bili na turneji u Japanu i diljem SAD-a . 1988 je izdao svoj prvi solo album Perpetual Burn.

## Bolest

U dobi od 20 godina, pridružio se bendu Davida Lee Rotha, što je u to vrijeme bilo smatrano odličnim za novog gitarista (na tom mjestu je zamijenio Stevea Vaia). Za vrijeme snimanja albuma A Little Ain't Enough počeo je osjećati slabost u lijevoj nozi. Ubrzo mu je dijagnosticirana bolest ALS, poznatija kao bolest Loua Gehriga, te su mu liječnici prognozirali još 5 godina života. Prsti su mu postajali sve sporiji, te je jedva završio snimanje albuma koristeći posebne žice. Za njegovu bolest znao je u to vrijeme samo prijatelj Steve Hunter. Iako je uspio završiti album (koji je kasnije prodan u zlatnoj nakladi), morao je napustiti bend zbog nemogućnosti da nastupa na pozornici.

## Daljnja karijera
Jason Becker je izdao još tri albuma. 1996 godine je izdao album Perspective, 1999 Raspberry Jams, a 2003 Blackberry Jams. Album „Perspective“ je instrumentalni album koji je skladao potpuno sam (izuzev pjesme „Meet me in the morning“ čiji je autor Bob Dylan). Skladanje pjesama s tog albuma počelo je prije nego mu je bolest potpuno oduzela sve sposobnosti. Budući da više nije mogao svirati gitaru, skladao je na klavijaturama. Nakon što više nije bio sposoban niti svirati klavijature, njegov prijatelj i glazbeni producent Mike Bemesderfer mu je pomogao u vezi programa za računalo. Preko tog programa, pokretima očima i pomicanjem brade, mogao je skladati nakon što više nije imao sposobnosti niti govoriti.

Jason komunicira očima na jedinstven način koji je razvio sa svojim ocem.

Albumi „Raspberry Jams“ i „Blackberry Jams“ sadrže neke neobjavljene demo snimke, te neke demo snimke koje su kasnije objavljene na drugim albumima. Također su izdana dva albuma kao počast Jasonu na kojima su mnogi gitaristi svirali njegove pjesme. Zarada od tih albuma je poslana njemu za pomoć protiv bolesti.

Trenutno postoji plan za snimanje filma o njegovom životu koji bi se zvao Mr. Tambourine Man (po istoimenoj pjesmi Boba Dylana).

Uskoro slijedi i objavljivanje albuma „Best of Jason Becker“, koji će sadržavati neke njegove najbolje pjesme, kao i nove pjesme koje je skladao.

## Diskografija

**Cacophony**
* *[[Speed Metal Symphony]]* (1987)
* *[[Go Off!]]* (1988)
**Solo**
* *[[Perpetual Burn]]* (1988)
* *[[Perspective]]* (1996)
* *[[The Raspberry Jams]]* (1999)
* *[[The Blackberry Jams]]* (2003)
**David Lee Roth**
* *[[A Little Ain't Enough]]* (1991)

## Izvori
* Jason Becker Documentary 

## Vanjske veze
* Jasonova osobna stranica
* 'Jason Becker Zone'
* Jasonova MySpace Stranica
Crawling

**Crawling** je pjesma nu metal sastava Linkin Park s njihova debitantskog albuma *[[Hybrid Theory]]* iz 2000. godine. Pjesma je objavljena kao drugi singl 2001. i osvojila je "Grammy" za najbolju Hard Rock Izvedbu u 2002. godini. Demo verzija ove pjesme uključuje Mike Shinodin rapp prije posljednjeg refrena.

## Spot
Video je režirao "Brothers Strause". Glavni priča se odvija oko mlade djevojke koja ima problema oko prihvaćanja veoma nesretne veze. Djevojka se zatvara od svijeta što predstavljaju specijalni efekti načinjenih od kristala koji se nalaze oko nje. Na kraju, pucanje kristala, predstavlja njenu pobjedu u borbi s vezom. Spot je na kraju trebao biti mračnog sadržaja, ali je "Warner Brothers" odbio tu ideju.

## Popis pjesama
* "Crawling" (Album Version)
* "Papercut" (Live at the BBC)

## Ljestvica

## Izvori

## Vanjske veze
* ''Crawling'' official lyrics 
* ''Crawling'' offical music video  (FLV File)
* ''Crawling'' Live video on YouTube
Jon Schaffer

**Jon Ryan Schaffer** (Franklin, Indiana, 15. ožujka 1968.) je američki heavy metal gitarist, suvokal i tekstopisac, te osnivač heavy metal sastava Iced Earth.

## Biografija

Sa 14 godina je dobio prvu gitaru i počeo je pisati pjesme. Godine 1985., nakon preseljenja na Floridu osnovao je heavy/thrash metal bend Purgatory, koji je ubrzo promijenio ime u Iced Earth. On je još jedini ostao od "prve" postave. Napisao je i uglazbio većinu pjesama Iced Eartha. Godine 2005. postao je otac, a krajem 2006. umro mu je otac Tom Schaffer kojega su nazivali Papa Earth.

Godine 2000. imao je tešku operaciju vratnih kralježaka poslije koje se dobro oporavio. No ograničen je nekim potezima glavom, pogotovo na pozornici.

Vrlo je poznat po svom žestokom ritmu i istrzavanju (tzv. shredu), koje ga čini vrlo posebnim gitaristom, a može se reći i virtuozom.

Također je i glavni vokal u pjesmi "Stormrider", te obradi KISS-ove pjesme "God of Thunder".

Jon je također svirao i snimao za Demons & Wizards, projekt sa Blind Guardianom

Nakon dugogodišnjeg sviranja na Gibson gitarama, u rujnu je potpisao ugovor sa Gibsonom.

## Uzori
Jonovi prvobitni uzori su bili KISS, Iron Maiden, Alice Cooper, AC/DC, Judas Priest i drugi. Najdraža mu je pjesma i album *[[The Number of the Beast]]* od Iron Maidena. Također voli motore, posebno Harley Davidsone, kojih ima čak 8 komada.

## Drugi radovi

Također ima svoju trgovinu figurica vojnika SAD-a iz građanskog rata nazvan "Spirit of 76 Collectibles" u Columbosu, Indiana. Taj građanski rat je opjevan na DVD-u "Gettysburg (1863)". U prosincu 2009. je objavio svoj novi solo-projekt nazvan Sons of Liberty, sa albumom 'Brush-fires of the Mind'. Projekt i pjesme nastoje ukazati na sve što se trenutno događa u svijetu.

## Vanjske veze
*Službene stranice Iced Eartha
James LaBrie

**Kevin James LaBrie** (rođen 5. svibnja 1963.) najpoznatiji je kao pjevač progresivnog metal sastava Dream Theater.

## Biografija
Sa glazbom se počinje baviti od 5. godine života, kada je počeo s pjevanjem i sviranjem bubnjeva. Do svoje 18 godine bio je član brojnih bendova ili kao pjevač ili bubnjar. Po završetku srednje škole nastavio je svoje glazbeno obrazovanje na sveučilištu u Torontu.

Prvi ozbiljniji projekt Jamesa LaBriea bio je sastav Winter Rose s kojima 1987. godine izdaje istoimeni album. 1991. godine šalje kasetu sa svojim pjesmama američkom progresivnom metal sastavu Dream Theater, koji je prethodno otpustio pjevača Charliea Dominicija. Članovi sastava, impresionirani njegovim izvedbama, odmah su mu ponudili mjesto pjevača Dream Theatera. Prvi album koji je izdao s Dream Theaterom je *[[Images and Words]]*, izdan 1992. godine. Od tada LaBrie je sa američkim progresivnim velikanima snimio još osam studijskih albuma, uključujući i brojna uživo CD i DVD izdanja.

Osim Dream Theatera, LaBrie je kroz svoju karijeru surađivao sa glazbenim sastavima Ayreon, Explorers Club i True Symphonic Rockestra. Također ima vlastiti sastav MullMuzzler i jedan solo album naslova *[[Elements of Persuasion]]*.

Na službenoj stranici Dream theatera, 27. 7. 2010. najavljen je izlazak njegovog novog solo albuma *[[Static Impulse]]* 27. 9. 2010. preko izdavača InsideOut Music. Jamesovu prateću postavu čine Matt Guillory na klavijaturama, Marco Sfogli na gitari, Peter Wildoer kao bubnjar i screaming vokal i Ray Riendeau na basu.

*[[Impermanent Resonance]]* je njegov treći solo album pušten u prodaju krajem sedmog mjeseca 2013. godine.

## Diskografija
#### Dream Theater
* *[[Images and Words]]* (1992.)
* *[[Awake]]* (1994.)
* *[[A Change of Seasons (EP)|A Change of Seasons]]* (1995.)
* *[[Falling into Infinity]]* (1997.)
* *[[Metropolis Pt. 2: Scenes from a Memory]]* (1999.)
* *[[Six Degrees of Inner Turbulence]]* (2002.)
* *[[Train of Thought]]* (2003.)
* *[[Octavarium]]* (2005.)
* *[[Systematic Chaos]]* (2007.)
* *[[Black Clouds & Silver Linings]]* (2009.)
* *[[A Dramatic Turn of Events]]* (2011.)
* *[[Dream Theater (album)|Dream Theater]]* (2013.)
* *[[The Astonishing]]* (2016.)
* *[[Distance over Time]]* (2019.)
* *[[A View from the Top of the World]]* (2021.)
* *[[Parasomnia]]* (2025.)

#### MullMuzzler
* *[[Keep It to Yourself]]* (1999.)
* *[[MullMuzzler 2]]* (2001.)

#### Solo albumi
* *[[Elements of Persuasion]]* (2005.)
* *[[Static Impulse]]* (2010.)
* *[[Impermanent Resonance]]* (2013.)
* *Beautiful Shade of Grey* (2022.)

## Izvori
* James LaBrie, službene stranice. Životopis . Preuzeto 3. listopada 2009.

## Vanjske veze
### Službene stranice
* Službene stranice Dream Theatera 
* Službene stranice Jamesa LaBriea 
* službene stranice sastava MullMuzzler  
* Službene stranice sastava True Symphonic Rockestra
Tom Araya

**Tom Araya** je čileanski basist i pjevač, koji živi i radi u SAD-u. Najpoznatiji je kao član thrash metal sastava Slayer.

## Biografija
Araya je rođen u mjestu Viña del Mar, u Čileu, kao četvrto dijete u obitelji. Kada je imao pet godina, njegova se obitelj preselila u South Gate, u Kaliforniju. Iako su po internetu kružile glasine da su se preselili zbog političkih razloga, Araya je te tvrdnje demantirao.

Njegov stariji brat Cisco je svirao gitaru, što je navelo Arayu da počne svirati bas. Njih su dvojica svirali pjesme Beatlesa i Rolling Stonesa, što je inspiriralo njegov glazbeni interes. Njegova starija sestra predložila mu je da upiše školu za respiratornog terapeuta. Završio je dvije godine škole, učeći o omjerima miješanja zraka, vađenju krvi i intubaciji.

Godine 1981. Arayi je prišao Kerry King i pozvao ga je da se pridruži njegovom sastavu Slayer. Araya je prihvatio, koristeći svoju plaću koju je zaradio kao terapeut da bi financirao prvi Slayerov album, *[[Show No Mercy]]*. Araya je zamolio bolnicu u kojoj je radio da mu da dopust, kako bi mogao svirati na Slayerovoj prvoj europskoj turneji, 1984. godine, no oni su ga odbili. Nakon što se mjesec dana nije pojavio na poslu, otpustili su ga.

Araya živi u Buffalu, u Teksasu, na svom ranču  s ženom i dvoje djece, te pomaže svojoj ženi voditi farmu. Obožavatelj je horor filmova. 2006. godine bio je podvrgnut operaciji žuči, zbog čega je Slayer morao odgoditi *The Unholy Alliance* turneju za tjedan dana. Također nije uspio završiti vokalne dionice na pjesmi "Final six" za album *[[Christ Illusion]]*, koja je kasnije dodana na specijalnom izdanju albuma.

Jednom je o Slayeru rekao: "Bili smo sretni, dovoljno sretni da trajemo ovako dugo, jer većini bendova to ne uspijeva."

Araya je 2011. godine dobio ključeve svog rodnog grada Viña del Mar.

## Religija
Unatoč mnogim optužbama, u kojima se Slayer optuživao za sotonizam, Araya je to opovrgnuo i rekao da je to jedna od mnogih zabluda o sastavu. On se je osobno deklarirao kao katolik.

## Tekstovi
Arayini se tekstovi uglavnom odnose na serijske ubojice, jer ga ta tema jako zanima. Prva pjesma za koju je napisao tekst bila je "At Dawn They Sleep", na albumu *[[Hell Awaits]]* iz 1985. godine.

Araya je napisao i tekst za pjesmu "Eyes of the Insane", koja je osvojila Grammy, i koja govori o žrtvama rata.
Too Late the Hero

***Too Late the Hero***, u bivšoj Jugoslaviji prikazan kao ***Kasno je za heroje***, je američki ratni film snimljen 1970. godine u režiji Roberta Aldricha. Nominalni protagonist, koga tumači Cliff Robertson, je američki mornarički oficir koji za vrijeme Drugog svjetskog rata dobija iznenadni premještaj na otok u arhipelagu Novi Hebridi koji dijelom drži britanski, a dijelom japanski garnizon. Njegov je zadatak, da se zbog dobrog znanja japanskog priključi maloj britanskoj jedinici koja se preko džungle treba izvesti infiltirrati ma japanski dio otoka i izvesti prepad na japansku radio-stanicu, nakon čega bi se emitirala lažna radio-poruka i tako omogućila da američka flota neometano obavi pomorski transport u obližnjim vodama.

*Too Late the Hero* je Aldrich snimio velikim dijelom potaknut izuzetnim uspjehom svog ratnog filma *[[Dvanaest žigosanih]]*, sa kojim je dijelio ne samo vrijeme radnje, nego i prilično ne-romantičan odnos prema Drugom svjetskom ratu. Kao lokacije za snimanje su poslužili Filipini, a veliku pomoć u logistici i tehničkim savjetima su pružili američki vojnici iz tamošnje baze Subic Bay. Usprkos toga, Michael Caine, koji u filmu tumači lik ciničnog cockney vojnika, je tvrdio kako mu je snimanje tog filma bilo najteže u životu.

Kada se film pojavio u kino-dvoranama, *Too Late the Hero* je zbog svog izuzetno negativnog stava prema ratu i militarizmu, odnosno prikaza običnih vojnika iz radničke klase koje u džungli njihovi nesposobni aristokratski i buržujski pretpostavljeni vode u smrt,  shvaćen kao alegorija na tada aktualni vijetnamski rat. Tome je doprinio i plakat na kome se pojavljuje leš američkog vojnika u suvremenoj uniformi sa suvremenom puškom M-16. Usprkos svega, imao je izuzetno lošu gledanost i završio je kao komercijalni fijasko.

## Uloge
* Michael Caine ... Redov Tosh Hearne
* Cliff Robertson ... Por. Sam Lawson
* Ian Bannen ... Redov Jock Thornton
* Harry Andrews ... Pukovnik Thompson
* Ronald Fraser ... Redov Campbell
* Denholm Elliott ... Kap. Hornsby
* Lance Percival ... Kaplar McLean
* Percy Herbert ... Nar. Johnstone
* Patrick Jordan ... Nar. Major
* Sam Kydd ... Narednik
* William Beckley ... Redov Currie
* Martin Horsey ... Redov Griffiths
* Harvey Jason ... Redov Scott
* Don Knight ... Redov Connolly
* Roger Newman ... Redov Riddle
* Michael Parsons ... Redov Rafferty
* Sean MacDuff ... Redov Rogers
* Frank Webb ... Mornarički oficir
* Henry Fonda ... Kap. John G. Nolan
* Ken Takakura ... Major Yamaguchi

## Reference

## Vanjske veze
*
Zastava Kraljevine Jugoslavije

**Zastava [[Kraljevina Jugoslavija|Kraljevine Jugoslavije]]** (i Kraljevine SHS) sastojala se od tri polja: gornjeg plave boje, srednjeg bijele boje i donjeg crvene boje.

Na odabir zastave utjecao je panslavizam, francuska trobojnica, ali i hrvatska zastava, prema kojoj je zastava Kraljevstva Srba, Hrvata i Slovenaca zapravo načinjena.

## Izvori

## Povezano
* Grb Kraljevine Jugoslavije
* Himna Kraljevine Jugoslavije
David Ellefson

**David "Dave" Ellefson** je američki basist, najpoznatiji kao jedan od osnivača thrash metal sastava Megadeth.

## Biografija
### Rani život
Ellefson je počeo svirati bas-gitaru zbog njene prisutnosti u rock glazbi. Vještinu pisanja pjesama stekao je u brojnim sastavima koje je vodio prije Megadetha.

### Megadeth (1983. - 2002., 2010. - 2021.)

Osim pjevača, gitarista i glavnog tekstopisca Davea Mustainea, Ellefson je jedini stalni član Megadetha od njegova nastanka 1983. do raspada 2002. . Da bi se dva Davea razlikovala, Mustaine je Ellefsona često nazivao *Dave Junior*, 
ili, skraćeno, *Junior*. Ellefson je svirao na svakom albumu i turneji od 1985. i albuma 
*[[Killing Is My Business... And Business Is Good!]]* do 2002. i albuma *[[Rude Awakening]]*. 

Ellefson je na početku svirao prstima, ali je kasnije, kako je Megadeth napredovao u 
glazbi koja je postajala složenija, počeo koristiti trzalicu. Također je 
sudjelovao u pisanju brojnih pjesama.

Megadeth se raspao 2002. Dave Mustaine ga je ponovno okupio 2004., ali bez Ellefsona, a 
izbila je velika svađa. 8. veljače 2010. Ellefson je primio poruku od sadašnjeg bubnjara 
Megadetha, Shawna Drovera, u kojoj je pisalo da nazove Mustainea. To je i 
učinio te su njih dvojica sve izgladili i shvatili da im nedostaje njihovo prijateljstvo. 
Nakon toga poziva objavljeno je da se Ellefson vraća u sastav. Na prvoj zajedničkoj probi 
izjavio je da se "osjeća kao da nikada nije otišao". Onda je 24. maja 2021. godine napustio bend.

### Svada s Mustaineom

2004. Mustaine je ponovno okupio Megadeth radi snimanja albuma The System Has Failed. 
Ellefson i Mustaine su imali nekoliko nesuglasica oko honorara i prava na Megadethovo ime i 
opus, što je rezultiralo neuspješnom Ellefsonovom tužbom. Iako su nekada bili veliki 
prijatelji, njihovo je sadašnje neprijateljstvo toliko naraslo da Megadeth nije bio spomenut 
u Ellefsonovoj biografiji na njegovoj internetskoj stranici, samo u diskografiji.
Tijekom gostovanja na radiju sredinom 2005. Ellefson se nije spominjao svoju prošlost s 
Megadethom, već se je koncentrirao na svoje tadašnje projekte. 
Za Božić te godine Mustaine 
je izjavio da je na večeri s Ellefsonom razgovarao o njihovim problemima, te da ih je to 
dovelo u dobr odnose i da su poslije toga mnogo puta pričali na telefon. 2021 ova svađa se nastavlja.

### Nakon Megadetha (2003. - 2010.)
Nakon raspada Megadetha 2002., Ellefson je osnovao sastav F5, čiji je prvi album, *The Drug for All Seasons* izdan 2005., a 2006. su svirali na Disturbedovoj turneji. Također je neko vrijeme svirao u power metal sastavu Avian.

### Religija
Ellefson je, kao i Mustaine, kršćanin. Izjavio je da se je 90 - ih, nakon što se riješio droge, vratio Bogu.

## Vanjske veze

*
Geza Kikić

**Geza Kikić** (Subotica, 15. rujna 1925. - Dubrovnik, 22. ožujka 2002.) je bio bački hrvatski književni kritičar, književni povjesničar i antologičar iz Vojvodine, Republika Srbija.

Osnovnu i srednju naobrazbu stekao u rodnom gradu, a studij jezika i književnosti okončao je na Filozofskom fakultetu Sveučilišta u Beogradu. 

Krajem II. svjetskog rata je uhićen, zatim je borac Osme vojvođanske udarne brigade, a pedesetih godina je zatočenik na Golom otoku. 

Kao profesor radio je u Bačkoj Topoli, u Prijedoru i Gornjem Vakufu, zatim u Tavankutu i Đurđinu, te u Otoku i Bosanskoj Krupi. 

U Suboticu se vraća 1965. godine, kada se posvetio prikupljanju književne baštine i građe. Osobito su mu bili zapaženi radovi što ih je objavljivao u subotičkom časopisu Rukovet, ali je surađivao i u drugim glasilima u Novom Sadu, Beogradu i Zagrebu. 

Početkom sedamdesetih godina u Matici hrvatskoj tiskana su mu dva značajna djela - antologija poezije i antologija proze bunjevačkih Hrvata. Ubrzo su i njega sustigli progoni poput i drugih hrvatskih proljećaša, kada je preko 120 subotičkih, mahom, intelektualaca etiketirano da su hrvatski nacionalisti budući da su navodno «isticali» vlastitu pripadnost hrvatskom nacionalnom korpusu i kulturi. Nakon političko-policijskog progona, uslijedila je i zabrana objavljivanja. Kikićevi se radovi više nisu mogli tiskati, dok su oni koji su već bili složeni u olovu - rastureni i uništeni! 

Zbog ovih i drugih razloga iseljava se iz Subotice 1976. godine i nastanjuje u Popovićima, pa u Konavlima, a na koncu u Hodilju na Pelješcu. 

Višedecenijsko bavljenje Geze Kikića književnopovijesnom problematikom pisaca koji pripadaju skupini podunavskih Hrvata u Bačkoj, odnosno u ugarskom Podunavlju kao djelima iz jedinstvenog duhovnog i kulturnog prostora sa Slavonijom, Bosnom i Dalmacijom, bilo je s neskrivenom nakanom - pokazati i dokumentirati da su oni dio hrvatske književnosti i kulture. 

Kritičarsko i antologičarsko djelovanje Geze Kikića njegovih objavljenih i radova što su ostali u rukopisu, uz ocjenu njegova prinosa hrvatskoj književnosti, očekuje svoga obrađivača.

## Djela
**Antologija poezije bunjevačkih Hrvata*, Zagreb, 1971.
**Antologija proze bunjevačkih Hrvata*, Zagreb, 1971.

## U rukopisu
**Antologija kritike bačkih Hrvata*
**Antologija dramskih tekstova bunjevačkih Hrvata*
**Zbornik dokumenata o preporodnom pokretu bunjevačkih Hrvata*

## Izvori
*J(akov). Basch, *Prvi suvremeni antologičar podunavskih Hrvata - Geza Kikić (1925.-2002.)*, Klasje naših ravni 3.-4., 2002., 75.
Vác

**Vác** (njemački: *Waitzen*, slovački: *Vacov*) je grad na sjeveru Mađarske od 33,169 stanovnika, koji administrativno podpada pod Županiju Pest.

## Geografija

Vác leži udaljen 34 km sjeverno od Budimpešte, na lijevoj obali jednog od dva rukavca Dunava.

Vac je iako relativno mali vijekovima figurirao kao jedan od najvažnijih mađarskih gradova, - jer je bio biskupsko sjedište, a njegov biskup imao je izuzetno utjecajan položaj na ugarskom dvoru.

## Historija

Nakon što su ga Mongoli orobili 1241., grad je napušten, pa je ponovno naseljen njemačkim kolonistima.
Osmanlije su zauzele Vac 1541., nakon tog su u dva navrata 1597. i 1684. Austrijanci kod Váca pobjedili Osmanlije.

## Privreda

Vác se još tokom 19. vijeka razvio kao  industrijsko predgrađe Budimpešte, sa tvornicom cementa, fotografskog pribora i manje pogone lake industrije.

## Pobratimski gradovi

## Reference

## Vanjske veze

* ''Službene stranice Váca''